- 7.7.4. бонд гаргагч энэ журмын 7.2.6- д заасан хугацаанд Хороонд мэдэгдэл хүргүүлээгүй бол тухайн бондын нийтэд санал болгохыг зөвшөөрсөн бүртгэлийг хүчингүй болгох;
- 7.8. Хороо дараах үүрэгтэй :
- 7.8.1. бонд гаргагчаас энэ журмын 7.1.6- д заасны дагуу гаргасан гомдлыг хянах;
- 7.8.2. нийтэд санал болгон гаргах бондыг хууль тогтоомжид өөрөөр заагаагүй бол бонд гаргагчийн зүгээс тавьж буй ямар нэгэн нөхцөл болзолтойгоор бүртгэхгүй. НАЙМ. БОНД ГАРГАГЧИЙН МЭДЭЭЛЛИЙН ИЛ ТОД БАЙДАЛ
- 8.1. Нээлттэй бонд гаргагч нь өөрөө, эсхүл андеррайтертай байгуулсан гэрээний үндсэн дээр энэ журамд заасан мэдээллийг тухайн бондын хоёрдогч зах зээлийн арилжаа эхэлсэн өдрөөс бондыг Хорооны бүртгэлээс хасах хүртэлх хугацааны туршид тогтоосон хэлбэр, давтамжаар Хороо, арилжаа эрхлэх байгууллага болон олон нийтэд Монгол хэлээр, шаардлагатай бол гадаад хэлээр давхар мэдээлнэ.
- 8.2. Бонд гаргагч нь компанийн үйл ажиллагааны талаарх мэдээллийг үнэн зөв, агуулгын хувьд хоёрдмол утгагүй, бүрэн гүйцэд, тодорхой байх зарчмаар буюу хөрөнгө оруулалтын шийдвэр гаргахад хангалттай байдлаар мэдээлнэ.
- 8.3. Нийтэд мэдээлэх арга, хэлбэрийг бондын танилцуулгад тусгах бөгөөд андеррайтертай байгуулсан гэрээнд нэмэлтээр тусгаж болно.
- 8.4. Бонд гаргагчид гуравдагч этгээд баталгаа, батлан даалт гаргаж, уг этгээд нь гаргасан баталгааг хэрэгжүүлэх боломжгүй болох нөхцөл байдал үүссэн тохиолдолд энэ тухай Хороо, арилжаа эрхлэх байгууллага болон олон нийтэд нэн даруй мэдээлнэ.
- 8.5. Бонд гаргагчийн бусад төрлийн үнэт цаас нь арилжаа эрхлэх байгууллагад бүртгэлтэй бол Хороо болон тухайн арилжаа эрхлэх байгууллагын холбогдох мэдээллийн ил тод байдлын журмыг мөн дагаж мөрдөнө.
- 8.6. Нээлттэй бонд гаргагч нь өөрийн үйл ажиллагаатай холбоотой мэдээллийг энэ журмын Хавсралт 7- д заасан маягт болон шаардлагатай гэж үзсэн бусад хэлбэрээр дараах хугацаанд Хороо, арилжаа эрхлэх байгууллагад хүргүүлж, нийтэд мэдээлнэ:
- 8.6.1. Улирлын тайлан /Маягт БГ - У - ын дагуу/ - г дараа сарын 10 - ны өдрийн дотор, хоёр дугаар улирлын тайланг дараа сарын 20- ны өдрийн дотор/;
- 8.6.2. Жилийн тайлан /Маягт БГ - Ж - ын дагуу/ - г дараа оны 02 дугаар сарын 10- ны өдрийн дотор;
- 8.6.3. ногоон бонд гаргасан бол Ногоон бондын тайлан /Маягт НБ - Ж - ын дагуу/ - г дараа оны 02 дугаар сарын 10- ны өдрийн дотор;
- 8.6.4. жилийн санхүүгийн тайланг Хороонд бүртгэлтэй аудитын байгууллагаар баталгаажуулан дараа оны 3 дугаар сарын 10- ны өдрийн дотор.
- 8.7. Нээлттэй бонд гаргагч нь дараах тохиолдолд зохих мэдээллийг Хороо, арилжаа эрхлэх байгууллагад хүргүүлж, олон нийтэд тухайн үйл явдал болсноос хойш ажлын гурван өдрийн дотор мэдээлнэ:
- 8.7.1. бондын танилцуулгад заасан үйл ажиллагааны чиглэл, төсөл болон төслийн хэрэгжилтийн явцад өөрчлөлт орсон;
- 8.7.2. бонд гаргах шийдвэрт заасны дагуу өөрийн гаргасан бондыг төлөгдөх хугацаанаас өмнө эргүүлэн худалдан авахаар шийдвэрлэсэн;
- 8.7.3. бусад санхүүгийн байгууллага, хөрөнгө оруулагчаас зээл авсан, тэдний өмнө хүлээсэн нэмэлт үүрэг үүссэн ;
- 8.7.4. төлөөлөн удирдах зөвлөл, гүйцэтгэх удирдлагын бүтцэд өөрчлөлт орсон;
- 8.7.5. хяналтын багц бүхий хувьцаа эзэмшигчийн бүтцэд өөрчлөлт орсон;
- 8.7.6. эрх бүхий байгууллагын шийдвэрээр бонд гаргагчийн хөрөнгийг битүүмжилсэн, эсхүл хураасан;
- 8.7.7. бонд гаргагч тусгай зөвшөөрөлтэй үйл ажиллагаа эрхлэх болсон, хугацааг сунгуулсан, эсхүл түүнийг түдгэлзүүлсэн, сэргээсэн, хүчингүй болгосон;
- 8.7.8. бонд гаргагч нь гуравдагч этгээдийн өмнөөс баталгаа, батлан даалт гаргасан;
- 8.7.9. бонд гаргагчийн хувьцаа эзэмшигчдийн хурлын шийдвэр гарсан.